CELEX: 62019CN0604
Language: et
Date: 2019-08-09 00:00:00
Title: kohtuasi C-604/19: Eelotsusetaotlus, mille on esitanud Wojewódzki Sąd Administracyjny we Wrocławiu (Poola) 9. augustil 2019 – Gmina Wrocław versus Dyrektor Krajowej Informacji Skarbowej

11.11.2019   
            
            
               ET
            
            
               Euroopa Liidu Teataja
            
            
               C 383/42
            
         
      Eelotsusetaotlus, mille on esitanud Wojewódzki Sąd Administracyjny we Wrocławiu (Poola) 9. augustil 2019 – Gmina Wrocław versus Dyrektor Krajowej Informacji Skarbowej
      (kohtuasi C-604/19)
      (2019/C 383/50)
      Kohtumenetluse keel: poola
      
         Eelotsusetaotluse esitanud kohus
      
      Wojewódzki Sąd Administracyjny we Wrocławiu
      
         Põhikohtuasja pooled
      
      
         Kaebuse esitaja: Gmina Wrocław
      
         Vastustaja: Dyrektor Krajowej Informacji Skarbowej
      
         Eelotsuse küsimused
      
      
                  1.
               
               
                  Kas kasutusvalduse õiguse seadusjärgne muutmine kinnisomandiõiguseks, nagu käesolevas asjas, on käibemaksuga maksustatav kaubatarne nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artikli 14 lõike 2 punkti a tähenduses koostoimes artikli 2 lõike 1 punktiga a?
               
            
                  2.
               
               
                  Kui vastus esimesele küsimusele on eitav, siis kas kasutusvalduse õiguse seadusjärgne muutmine kinnisomandiõiguseks on käibemaksuga maksustatav kaubatarne direktiivi 2006/112 artikli 14 lõike 1 tähenduses koostoimes artikli 2 lõike 1 punktiga a?
               
            
                  3.
               
               
                  Kas omavalitsusüksus, võttes tasu kasutusvalduse õiguse seadusjärgse muutmise eest kinnisomandiõiguseks, nagu käesolevas asjas, tegutseb maksukohustuslasena direktiivi 2006/112 artikli 9 lõike 1 tähenduses koostoimes artikli 2 lõike 1 punktiga a või ametivõimuna direktiivi 2006/112 artikli 13 tähenduses?
               
            
         (1)  ELT 2006, L 347, lk 1.